नई दिल्ली: न सिर्फ टीवी पर बल्कि इंटरनेट पर भी साउथ इंडियन फिल्में काफी चर्चा में है. इससे यह समझा जा सकता है कि लोग साउथ की फिल्में देखने के लिए काफी उत्साहित रहते हैं. रविवार को यूट्यूब के गोल्डमाइन्स टेलीफिल्म्स चैनल पर अपलोड हुए साउथ की फिल्म 'कंचना द वंडर कार' काफी सनसनी मचा रही है. आलम यह है कि यह फिल्म ट्रेंडिंग में नंबर दो पर पहुंच चुकी है. इतना ही नहीं, अभी तक इस फिल्म को 30 लाख से ज्यादा व्यू मिल चुके हैं. यानी ये साउथ इंडियन फिल्म इंटरनेट पर काफी वायरल हो रही है. हालांकि यह फिल्म हॉरर कॉमेडी है, जो लोगों को हंसाने के साथ-साथ डराने का भी काम करेगी.